437.86 REGOLI DWAR IL-MIŻURI GĦALL-QERDA TAL-BRUĊELLOSI, TUBERKULOSI U LEWKOSI FL-IFRAT L-AVVIŻ LEGALI 314 tal-2005, kif emendat bl-Avviż Legali 208 tal-2009. L-AVVIŻ LEGALI 314 tal-2005, kif emendat bl-Avviż Legali 208 tal-2009. 1. Titolu, skopu applikabilità. (1) It-titolu ta’ dawn ir-regoli hu Regoli dwar il-Miżuri għall-Qerda tal-Bruċellosi, Tuberkulosi u Lewkosi fl-Ifrat. (2) L-iskop ta’ dawn ir-regoli hu l-implimetazzjoni tar-regoli mniż/la taħt id-Direttiva tal-Kunsill tal-Unjoni Ewropea 77/391/KEE li tintrodui miżuri Komunitarji għall-qerda tal-bruċellosi, tuberkulosi u lewkosi fl-ifrat. (3) Dawn ir-regoli jistabbilixxu regoli sabiex jitjieb l-istat tas-saħħa ta’ l-ifrat f’Malta u titħaffef jew tiġi intensifikata l-qerda tal-bruċellosi u t-tuberkulosi u li tinqered il-lewkosi. Tifsir. 2. Għall-finijiet ta’ dawn ir-regoli, u kemm-il darba r-rabta tal-kliem ma titlobx mod ieħor- " awtorità kompetenti " tfisser is-Servizzi Veterinarji fit-territorju ta’ Malta kif provdut taħt artikolu 2 ta’ l-Att dwar is-Servizzi Veterinarji; Kap. 437. Kap. 437. " il-Fond " tfisser Fond Agrikolu Ewropew ta’ Gwida u Garanzija; " il-Komunità " tfisser il-Komunità Ewropea kif stabbilit taħt it-Trattat li jistabilixxi l-Komunità Ewropea; " il-Kumitat " tfisser Kumitat Veterinarju Permanenti; " il-Kummissjoni " tfisser il-Kummissjoni Ewropea; " il-Kunsill " tfisser il-Kunsill tal-Ministri tal-Komunità; " it-Trattat " tfisser it-Trattat li jistabbilixxi l-Unjoni Ewropea; " Stat Membru " tfisser Stat li huwa Membru fil-Komunità Ewropea. 3. (1) Għall-fini ta’ dawn ir-regoli, meta f’Mal ta l-popolazzjoni ta’ l-ifrat hija infettata bil-bruċellosibovina, l-awtorità kompetenti għandha tfassal pjanijiet sabiex titħaffef il-qerda ta’ din il-marda fit-territorju tagħha, taħt il-kondizzjonijiet stipulati fis-subregoli). (2) Il-pjanijiet sabiex titħaffef il-qerda tal-bruċellosibovina għandhom jiġu hekk imfassla mill-awtorità kompetenti b’mod li wara li jitlestew, l-imrieħel jiġu klassifikati bħala "uffiċjalment ħielsa millbruċellosi", skond il-provvedimenti Komunitarji, u b’mod partikolari d-Direttiva tal-Kunsill tal-Unjoni Ewropea 64/432/KEE dwar problemi ta’ saħħa fl-annimali li jolqtu l-kummerċ intra-Komunitarju ta’ annimali bovini u majjali, kif emendata l-aħħar bid-Direttiva tal-Kunsill ta’ l-Unjoni Ewropea 75/379/KEE: Iżda l-pjan għandu jkun fih lista ta’ miżuri li jridu jittieħdu sabiex titħaffef u tiġi intensifikata l-qerda tal-bruċellosibovina u għandu jispeċifika l-miżuri li bihom din il-marda tiġi miġġielda u evitata. (3) L-awtorità kompetenti għandha tirrapporta lill-Kummissjoni: (a) il-perċentwali u l-għadd totali ta’ mrieħel soġġetti għall-miżuri ta’ kontroll, u ta’ mrieħel li jkunu ġew ikkonfermati bħala li għandhom il-bruċellosibovina; (b) l-għadd totali: (i) ta’ annimali soġġetti għal miżuri ta’ kontroll; (ii) ta’ annimali li huma suspettati li għandhom il-marda tal-bruċellosi jew li huma kunsidrati li huma infettati; (iii) ta’ annimali infettati; (iv) ta’ annimali maqtula; (ċ) it-tul ippjanat tal-programmi tal-qerda inizjali u tal-pjanijiet imħaffa; (d) il-metodu ta’ kontroll applikat għall-verifika ta’ l-applikazzjoni effettiva tal-pjanijiet imħaffa; (e) l-allokazzjoni ta’ l-estimi nazzjonali għall-qerda tal-bruċellosibovina u d-diviżjoni skond kull partita ta’ dawn l-allokazzjonijiet: Iżda l-informazzjoni msemmija fil-paragrafi (a),) għandha tingħata għat-tliet snin li jippreċedu l-applikazzjoni tal-miżuri mħaffa, u ta’ kull sena minn hemm ’il quddiem. (4) Meta fil-ġurisdizzjoni ta’ l-awtorità kompetenti, il-popolazzjoni bovina tkun ħielsa mill-marda tal-bruċellosibovina, l-awtorità kompetenti għandha tinforma lill-Kummissjoni bil-miżuri kollha meħuda minnha biex jiġi prevenut il-qawmien mill-ġdid ta’ din il-marda. 4. (1) Għall-finijiet ta’ dawn ir-regoli, meta f’Mal ta l-popolazzjonijiet ta’ l-ifrat huma infettati bil-marda tat-tuberkulosibovina, l-awtorità kompetenti għandha tfassal pjanijiet sabiex titħaffef il-qerda ta’ din il-marda, taħt il-kondizzjonijiet stipulati fis-subregoli). (2) Il-pjanijiet sabiex titħaffef il-qerda tat-tuberkulosibovina għandhom ikunu maħsuba mill-awtorità kompetenti b’mod li wara li jitlestew, l-imrieħel b’mod partikolari jiġu klassifikati bħala "uffijalment ħielsa mit-tuberkulosi", skond provvedimenti Komunitarji f’dan il-kamp, u b’mod partikolari d-Direttiva tal-Kunsill ta’ l-Unjoni Ewropea 64/432/KEE: Iżda il-pjanijiet għandu jkun fihom lista ta’ miżuri li għandhom jittieħdu sabiex titħaffef, tiġi intensifikata jew mitmuma l-qerda tat-tuberkulosibovina u għandhom jispeċifikaw l-miżuri li bihom din il-marda tiġi miġġielda u prevjenuta. (3) L-awtorità kompetenti għandha tirrapporta lill-Kummissjoni -(a) il-perċentwali u l-għadd totali ta’ mrieħel soġġetti għal miżuri ta’ kontroll, u ta’ mrieħel li huma konfermati bħala li għandhom it-tuberkulosibovina; (b) l-għadd totali: (i) ta’ annimali soġġetti għal miżuri ta’ kontroll; (ii) ta’ annimali li huma suspettati li għandhom il-marda tat-tuberkulosi jew li huma kunsidrati li huma infettati; (iii) ta’ annimali infettati; (iv) ta’ annimali maqtula; (ċ) it-tul ippjanat tal-programmi tal-qerda inizjali u tal-pjanijiet imħaffa; (d) il-metodu ta’ kontroll applikati għall-verifika ta’ l-applikazzjoni effettiva tal-pjanijiet imħaffa; (e) l-allokazzjoni ta’ l-estimi nazzjonali għall-qerda tat-tuberkulosibovina u d-diviżjoni skond kull partita ta’ dawn l-allokazzjonijiet: Iżda l-informazzjoni msemmija taħt il-paragrafi (a),) għandha tingħata għat-tliet snin li jippreċedu l-applikazzjoni tal-miżuri mħaffa, u ta’ kull sena minn hemm ’il quddiem. (4) Meta fil-ġurisdizzjoni ta’ l-awtorità kompetenti, il-popolazzjoni bovina tkun ħielsa mill-marda tat-tuberkulosi, l-awtorità kompetenti għandha tinforma lill-Kummissjoni bil-miżuri kollha meħuda minnha biex jipprevjenu l-qawmien mill-ġdid ta’ dik il-marda. 5. Pjanijiet sabiex titħaffef il-qerda tal-lewkosienżootika fost l-ifrat. Emendata: A.L.208 tal-2009. (1) Għall-finijiet ta’ dawn ir-regoli, meta l-awtorità kompetenti tistabbilixxi l-preżenza tal-marda tal-lewkosienżootika fost l-ifrat, hija għandha tfassal pjanijiet għall-qerda ta’ din il-marda. (1A) (a) Il-pjanijiet sabiex titħaffef il-qerda tal-Lewkosi Enżootika ta’ l-Ifrat f’Malta ser ikunu dawk imniż/la fl-Iskeda li tinsab ma’ dawn ir-regoli. (b) Il-Ministru għandu jordna l-qtil ta’ l-ifrat infettati bil-lewkosienżootika ta’ l-ifrat u għandu jinforma lill-bdiewa fir-rigward tal-proċedura li għandha tittieħed għal dan il-qtil. (ċ) Il-Ministru għandu jagħti kumpens lill-bdiewa għall-ifrat infettati li jkunu nqatlu skond l-imsemmija Skeda. (2) Il-pjanijiet għandhom jispeċifikaw il-miżuri ta’ kif din il-marda trid tiġi miġġielda. (3) It-testijiet jew metodiwżati biex jiġi ddikjarat li merħla hija ħielsa mill-marda tal-lewkosi għandhom ikunu dawk preskritti fid-Deċiżjoni tal-Kummissjoni ta’ l-Unjoni Ewropea 73/30/KEE li tapplika garanziji speċjali tas-saħħa għall-ħarsien mill-marda tal-lewkosi fil-każ ta’ annimali bovini importati għat-trobbija jew għall-produzzjoni, kif l-aħħar emendata bid-Deċiżjoni tal-ta’ l-Unjoni Ewropea 75/64/KEE, jew kull test jew metodu ieħor rikonoxxut bil-proċedura preskritta fir-regola 10. (4) L-awtorità kompetenti għandha, meta hekk tintalab tagħmel, tipprovdi lill-Kummissjoni, l-informazzjoni kollha li tirrigwarda t-twettiq tal-pjanijiet. 6. Nefqa mill-awtorità kompetenti. (1) In-nefqa mill-awtorità kompetenti fir-rigward ta’ miżuri meħuda skond ir-regoli 3,4 u 5 ikunu eliġibbli għall-għajnuna mis-Sezzjoni ta’ Gwida tal-Fond. (2) Miżuri meħuda mill-awtorità kompetenti ma jkunux eliġibbli biex jibbenefikaw mill-kontribuzzjonijiet finanzjarji mill-Komunità sakemm ma tkunx ingħatat deċiżjoni favorevoli skond ir-regola 8 fir-rigward tal-provvedimenti li jirreferu għal dan. 7. Applikazzjoni għall-pagament. Applikazzjonijiet għall-ħlas għandhom ikunu konnessi ma’ qtil ta’ annimali li jsir mill-awtorità kopetenti ma tul xi sena kalendarja u għandhom jintbagħtu lill-Kummissjoni qabel l-1 ta’ Lulju tas-sena sussegwenti. 8. (1) L-awtorità kompetenti għandha tibgħat lill-Kummissjoni l-pjanijiet li hemm maħsuba: (a) fir-regoli 3 u 4 u l-informazzjoni meħtieġa skond ir-regola 3(3)), u r-regola 4(3)) qabel ma jiġu implimentati, mhux aktar tard minn tliet xhur wara d-dħul fis-seħħ ta’ dawn ir-regoli, u wara dan ta’ kull sena; (b) fir-regola 5 kull sena, u qabel ma jiġu implimentati fil-każ li l-awtorità kompetenti tkun għadha ma fasslitx pjanijiet tagħha. (2) Il-Kummissjoni għandha -(a) teżamina l-pjanijiet mibgħuta skond is-subregola (1) bl-iskop li jiġi stabbilit jekk, konformament mad-Direttiva ta’ l-Unjoni Ewropea 77/391/KEE u wara li jiġu kunsidrati l-objettivi tagħha, ikunux ġew osservati l-kondizzjonijiet għall-għajnuna finanzjarja mill-Komunità; (b) fi żmien xahrejn minn meta tirċievi xi pjan bħal dak, il-Kummissjoni għandha tibgħat Deċiżjoni f’forma ta’ abbozz lill-Kumitat Veterinarju Permanenti; (ċ) tagħti l-opinjoni tagħha skond il-proċedura stipulata fir-regola 10, fil-limitu ta’ terminu stabbilit mill-president; (d) tikkonsulta lill-Kumitat tal-Fond dwar l-aspetti finanzjarji. 9. Kontrolli Komunitarji. (1) Il-Kummissjoni għandha tagħmel kontrolli regolari fuq il-post biex tivverifika, mill-aspett veterinarju, jekk il-pjanijiet humiex qegħdin jiġu applikati. (2) L-awtorità kompetenti għandha tieħu l-passi meħtieġa biex timplimenta dawn il-kontrolli u b’mod partikolari għandha tiżgura li l-esperti jingħataw, meta hekk jitolbu, kull informazzjoni u dokumentazzjoni li jkollhom bżonn biex jevalwaw l-eżekuzzjoni tal-pjanijiet. (3) Il-provvedimenti biex jiġu implimentati dawn ir-regoli, b’mod partikolari fir-rigward tal-frekwenza u l-metodu tat-twettiq tal-kontrolli msemmija fis-subregoli), ir-regoli li jirregolaw in-nomina ta’ veterinarji uffiċjali u l-proċedura li għandhom isegwu meta jikkompilaw ir-rapport tagħhom, għandhom ikunu stipulati skond il-proċedura mniż/la fir-regola 10. 10. Proċedura Komunitarja adottata relattivament għal dawn ir-regoli. (1) Meta jkollha tiġi attwata l-proċedura preskritta f’din ir-regola, il-kwistjoni għandha tiġi mressqa mill-president, jew fuq inizjattiva tiegħu jew fuq talba ta’ Stat Membru, lill-Kumitat Veterinarju Permanenti. (2) Il-proċedura għandha titwettaq kif ġej: (a) ir-rappreżentant tal-Kummissjoni għandu jippreżenta lill-Kumitat abbozz tal-miżuri li għandhom jiġu adottati; (b) il-Kumitat għandu jagħti l-opinjoni tiegħu dwar dawn il-miżuri f’terminu ta’ żmien iffissat mill-President, skond l-urġenza tal-kwistjoni; (ċ) l-opinjoni għandha tingħata mill-maġġoranza kif stabbilit fl-Artikolu 148(2) tat-Trattat fil-każ ta’ deċiżjonijiet li l-Kunsill ikun mitlub li jadotta fuq proposta mill-Kummissjoni; (d) il-voti tar-rappreżentanti ta’ l-Istati Membri fil-Kumitat għandhom ikunu peżati skond kif stabbilit fl-Artikolu 148(2) tat-Trattat; (e) il-President m’għandux jivvota. (3) Meta l-miżuri-(a) ikunu skond l-opinjoni tal-Kumitat, il-Kummissjoni għandha tadotta l-miżuri u għandha tapplikahom immedjatament; (b) ma jkunux skond l-opinjoni tal-Kumitat, jew jekk ma tingħatax opinjoni, il-Kummissjoni għandha tibgħat proposta lill-Kunsill mingħajr dewmien dwar il-miżuri li jridu jiġu adottati. (4) Il-Kunsill għandu jadotta l-miżuri b’maġġoranza kwalifikata: Iżda jekk il-Kunsill ma jkun adotta ebda miżuri fi żmien tliet xhur mid-data ta’ meta tkun ġiet imressqa l-proposta quddiem u, il-Kummissjoni għandha tadotta l-miżuri proposti u tapplikahom immedjatament, ħlief fejn il-Kunsill ikun iddeċieda kontra dawn il-miżuri b’maġġoranza sempliċi. Miżjuda: